I ly af Marienborg-forhandlingerne har de tiltrædende regeringspartier indgået aftale med Socialdemokratiet og hovedparten af venstrefløjen om en stor pengeindsprøjtning til egne partisekretariater.

I et aftalepapir, som Politiken er i besiddelse af, lægges der op til at øge de såkaldte gruppestøttemidler til partierne med 40 pct. i forhold til de nuværende regler.

»En forøgelse på 40 pct. svarer til, at det samlede beløb sættes op med cirka 52 mio. kr.«, hedder det i aftaleteksten som angiver 1. januar 2017 som ikrafttrædelsesdato.